ApstiprinātS  
Daugavpils pilsētas domes Iepirkuma komisijas  
2017.gada 1.decembra sēdē, prot.Nr.3

Atklāts konkurss

**„Būvprojektu ekspertīzes veikšana”**

identifikācijas numurs DPD 2017/143

**Atbildes sniegšana uz uzdotajiem jautājumiem Nr.2**

Daugavpils pilsētas domes Iepirkuma komisija 2017.gada 1.decemra sēdē (prot.Nr.2) ir izskatījusi pretendenta uzdotos jautājumus un sniedz šādu skaidrojumu uz uzdotajiem jautājumiem:

***1. Jautājums:***

*„Būvniecības valsts kontroles biroja vadlīnijās par būvkomersanta būvprojektu ekspertīzes veicēju komandu III grupas ēku un inženierbūvju būvprojektu ekspertīzēm ir noteikts, ka būvprojekta ekspertīzes vadītājs ir būvspeciālists būvprojektu konstrukciju ekspertīzē vai būvprojektu arhitektūras risinājumu ekspertīzē. Savukārt nolikuma 52.4.punktā un 1.pielikumā „Tehniskā specifikācija” ir norādīts, ka par būvprojekta ekspertīzes vadītāju varētu būt tikai speciālists ar sertifikātu būvprojektu konstrukciju ekspertīzē.*

*Lūdzam nodrošināt vienlīdzīgu attieksmi pret visiem pretendentiem un veikt attiecīgus grozījumus nolikumā.”*

**Atbilde uz 1.Jautājumu:**

Vēršam uzmanību, ka Būvniecības valsts kontroles biroja tīmekļvietnē nav publicētasvadlīnijas *par būvkomersanta būvprojektu ekspertīzes veicēju komandu III grupas ēku un inženierbūvju būvprojektu ekspertīzēm.*

Ministru kabineta 2014.gada 19.augusta noteikumu Nr.500„Vispārīgie būvnoteikumi” 44.punkts nosaka, ka būvprojektu ekspertīzi trešās grupas būvēm ir tiesīgi veikt tikai tie būvkomersanti, kuri nodarbina būvspeciālistus ar patstāvīgās prakses tiesībām ekspertīzes veikšanā.

Ņemot vērā būvprojektos paredzētos risinājumus, pasūtītājs ir noteicis, ka būvprojektu ekspertīzes grupas vadītājam ir jābūt speciālistam ar sertifikātu būvprojektu konstrukciju ekspertīzē.

***2.Jautājums:***

*„MK noteikumu Nr. 529 “Ēku būvnoteikumi” 83.p. nosaka kādām trešās grupas ēku būvprojekta daļām ekspertīze ir obligāta. Viena no tām ir ekspertīze energoefektivitātes novērtējumam aprēķinātajai energoefektivitātei, ja to nosaka ēku energoefektivitātes likums.*

*Lūdzam precizēt, vai iepirkuma 1., 3. un 4.daļām būs jāveic ekspertīzi energoefektivitātes novērtējumam aprēķinātajai energoefektivitātei.”*

**Atbilde uz 2.Jautājumu:**

Tehniskajā specifikācijā atklātā konkursa 1., 3. un 4.daļai noteikts, ka pakalpojums ietver būvprojektā ietverto tehnisko risinājumu finanšu un tehnisko ekspertīzi:

- Izvērtēt būvprojekta atbilstību normatīvajiem aktiem.

- Izvērtēt būvprojekta risinājumu atbilstību būvatļaujas nosacījumiem, attiecīgo institūciju izsniegto tehnisko noteikumu un projektēšanas uzdevuma prasībām.

Tehniskās specifikācijas atklātā konkursa 1., 3. un 4.daļā sadaļas „EKSPERTĪZES UZDEVUMS” 1.punkta ievads noteic *„1. Izvērtēt pilna būvprojekta atbilstību* *LBN, eirokodeksiem, EN, LVS un citiem saistošiem normatīvajiem aktiem …”*, kā arī šīs sadaļas 2.punktā noteikts ekspertīzes uzdevums izvērtēt pilna būvprojekta risinājumu atbilstību Būvatļaujas nosacījumiem, izsniegto tehnisko noteikumu un projektēšanas uzdevuma prasībām.

Arī no tehniskās specifikācijas atklātā konkursa 1., 3. un 4.daļā sadaļā „PRETENDENTA SNIEDZAMĀ PAKALPOJUMA REZULTĀTI” 1. un 2.punkta izriet, ka pretendenta sniedzamā pakalpojuma rezultāts ir:

1. Izvērtēta pilna būvprojekta atbilstība LBN, LVS un citiem normatīvajiem aktiem.

2. Izvērtēta pilna būvprojekta risinājumu atbilstība Būvatļaujas, attiecīgo institūciju izsniegto nosacījumu, tehnisko noteikumu un projektēšanas uzdevuma prasībām, kā arī vides pieejamības principiem personām ar funkcionāliem traucējumiem.

Daugavpils pilsētas domes mājas lapā [www.daugavpils.lv](http://www.daugavpils.lv) ir publiski pieejama informācija par projektēšanas uzdevumiem būvprojektu izstrādei (skat. <https://www.daugavpils.lv/lv/652> publicēto Atbilde Nr.1), no tiem izriet, ka tehniskās specifikācijas 1. un 3.daļā minētajos objektos ir paredzēta būvprojekta sastāvdaļa „6. Ēkas energoefektivitātes novērtējums aprēķinātajai energoefektivitātei, ja to nosaka ēku energoefektivitātes likums” un tehniskās specifikācijas 4.daļā minētajam objektam ir paredzēta būvprojekta sastāvdaļa „6.Ēkas energoefektivitātes novērtējums aprēķinātajai energoefektivitātei. Ēkas pagaidu energosertifikāts”.

***3.Jautājums:***

*„Nolikuma 52.4. punktā ir noteikts, ka iepirkuma 3.un 4.daļām jāpiesaista būvprojekta ekspertīzes EST, UAS, ESS daļas vadītājs, savukārt 1.pielikumā “Tehniskā specifikācija” sadaļā “EKSPERTĪZES UZDEVUMS” nav minēts, ka jāveic būvprojektu EST, UAS, ESS daļu ekspertīzi.*

*Lūdzam precizēt vai iepirkuma 3.un 4.daļu ietvaros ir jāveic būvprojektu EST, UAS, ESS daļu ekspertīzi un veikt attiecīgus grozījumus nolikumā”*

**Atbilde uz 3.Jautājumu:**

Tehniskajā specifikācijā atklātā konkursa 3. un 4.daļai noteikts, ka pakalpojums ietver būvprojektā ietverto tehnisko risinājumu finanšu un tehnisko ekspertīzi:

- Izvērtēt būvprojekta atbilstību normatīvajiem aktiem.

- Izvērtēt būvprojekta risinājumu atbilstību būvatļaujas nosacījumiem, attiecīgo institūciju izsniegto tehnisko noteikumu un projektēšanas uzdevuma prasībām.

Tehniskās specifikācijas atklātā konkursa 3. un 4.daļā sadaļas „EKSPERTĪZES UZDEVUMS” 1.punkta ievads noteic *„1. Izvērtēt pilna būvprojekta atbilstību…”*, kā arī šīs sadaļas 2.punktā noteikts ekspertīzes uzdevums izvērtēt pilna būvprojekta risinājumu atbilstību Būvatļaujas nosacījumiem, izsniegto tehnisko noteikumu un projektēšanas uzdevuma prasībām.

Arī no tehniskās specifikācijas atklātā konkursa 3. un 4.daļā sadaļā „PRETENDENTA SNIEDZAMĀ PAKALPOJUMA REZULTĀTI” 1. un 2.punkta izriet, ka pretendenta sniedzamā pakalpojuma rezultāts ir:

1. Izvērtēta pilna būvprojekta atbilstība LBN, LVS un citiem normatīvajiem aktiem.

2. Izvērtēta pilna būvprojekta risinājumu atbilstība Būvatļaujas, attiecīgo institūciju izsniegto nosacījumu, tehnisko noteikumu un projektēšanas uzdevuma prasībām, kā arī vides pieejamības principiem personām ar funkcionāliem traucējumiem.

Vēršam uzmanību tam, ka tehniskās specifikācijas atklātā konkursa 3. un 4.daļā sadaļā „BŪVPROJEKTA SASTĀVS” ir norādīts būvprojekta sastāvs (daļas un marka).

Papildus norādām, ka Daugavpils pilsētas domes mājas lapā [www.daugavpils.lv](http://www.daugavpils.lv) ir publiski pieejami arī projektēšanas uzdevumi būvprojektu izstrādei (skat. <https://www.daugavpils.lv/lv/652> publicēto Atbilde Nr.1).

Ņemot vērā tehniskajā specifikācijā noteikto, nav nepieciešams veikt grozījumus nolikumā.

***4.Jautājums:***

*„Līguma projekta 1.1. punktā ir noteikts, ka: “Pasūtītājs uzdod, bet Izpildītājs uzņemas veikt būvprojekta „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” ekspertīzi atbilstoši tehniskās specifikācijas prasībām, sniedzot pozitīvu ekspertīzes atzinumu, (turpmāk - darbs)”. Ekspertīzes veicējs nav atbildīgs par būvprojekta kvalitāti un nevar garantēt pozitīvu ekspertīzes atzinumu. Saskaņā ar MK noteikumu Nr.500 “Vispārīgie būvnoteikumi” 53.p. “Ekspertīzes vadītājs par normatīvo aktu un tehnisko noteikumu, tai skaitā piemēroto Eiropas Savienības dalībvalstu nacionālo standartu un būvnormatīvu prasībām atbilstošu būvprojektu sniedz pozitīvu atzinumu, bet par neatbilstošu būvprojektu - negatīvu atzinumu” un šo pašu noteikumu 2.5.p.nosaka, ka “būvprojekta ekspertīze - profesionāla pārbaude, kuras mērķis ir sniegt izvērtējumu par būvprojekta tehniskā risinājuma atbilstību normatīvo aktu un tehnisko noteikumu prasībām”.*

*Lūdzam veikt attiecīgus grozījumus nolikumā.”*

**Atbilde uz 4.jautājumu:**

Vēršam uzmanību, ka Līguma projekta 1.2. punkts noteic, ka Izpildītājs veic darbus ar saviem spēkiem un līdzekļiem, atbilstoši tehniskajam piedāvājumam, ievērojot spēkā esošos Latvijas Republikas normatīvos aktus, Latvijas Republikas Būvnoteikumus un citus spēkā esošos normatīvus. Līguma projekta 1.1.punkts Izpildītājam (būvprojekta ekspertīzes veicējam) neuzliek pienākumu par neatbilstošu būvprojektu sniegt pozitīvu atzinumu. Līguma projekta 1.1.punktā noteiktais mērķis paredz veikt būvprojekta ekspertīzi būvprojektam, par kuru varētu sniegt pozitīvu atsauksmi. Tādēļ Līguma 5.1. un 6.4.punktā ir atrunāts tehnoloģiskais pārtraukums, proti, laiks kamēr būvprojektētājs novērš trūkumus, kurus būvprojektā ir konstatējis Izpildītājs. Līdz ar minēto grozījumi nolikumā nav nepieciešami.

Daugavpils pilsētas domes

Iepirkuma komisijas priekšsēdētājs A.Streiķis

01.12.2017.